A wuhani új koronavírus (2019-nCoV) okozta járvány aktuális helyzete az Egészségügyi Világszervezet 2020. január 27-i helyzetjelentése[[1]](#footnote-1) alapján


2019 decemberében a kínai Wuhanból ismeretlen eredetű  tüdőgyulladás járványt jelentettek az Egészségügyi Világszervezet (WHO) felé.  A megbetegedések hátterében egy új koronavírust igazoltak a kínai egészségügyi hatóságok, amely a Bétakoronavírusok nemzettségébe tartozik közeli rokonságot mutatva a SARS és MERS-koronavírusokkal. A kezdeti megbetegedések esetén közös expozíció volt, hogy a wuhani halpiacon jártak, ezt a halpiacot 2020. január 1-jén bezártak a hatóságok. A járvány előrehaladtával igazolódott a wuhani új koronavírus (2019-nCoV) emberről emberre való terjedési képessége is.

Az ezidáig észlelt megbetegedések alapján  a betegség főbb tünetei a láz, légzési nehezítettség és emellett a betegek egy részénél tüdőgyulladás alakult ki. A fertőzőképesség mértéke, a fertőző forrás jelenleg még ismeretlen, a további, pontosabb adatok megismeréséig a megelőző intézkedések alapját a korábbról ismert SARS és MERS-koronavírus járványok során alkalmazott  járványügyi teendői képezik. A magyar járványügyi hatóságok a WHO és az Európai Járványügyi és  Betegségmegelőzési Központ (ECDC) ajánlásait veszik figyelembe.

A WHO 2020. január 27-i helyzetjelentése alapján **2798 igazolt** wuhani új koronavírus (2019-nCoV) megbetegedést jelentettek világszerte. Ebből **2741 megbetegedést Kínában** igazoltak, ahol további 5794 gyanús esetet tartanak számon.

461 esetben a kórképet  súlyos állapotúnak[[2]](#footnote-2) véleményezték. Wuhani koronavírus okozta fertőzésben 80-an haltak meg.

Kínán kívüli területekről 11 országból 37 igazolt megbetegedést jelentettek.



1. ábra: Azon országok, területek, ahonnan 2019-NCoV okozta igazolt megbetegedéseket jelentettek ( WHO 2019.01.27)

|  |  |  |
| --- | --- | --- |
| WHO régió | Ország/terület | Igazolt esetek száma |
| Nyugat-Csendes-óceáni régió | Kína\* | 2761 |
| Japán | 4 |
| Dél-Korea | 4 |
| Vietnám | 2 |
| Szingapúr | 4 |
| Ausztrália | 4 |
| Malajzia | 4 |
| Dél-Kelet Ázsia | Thaiföld | 5 |
| Nepál | 1 |
| Amerikai régió | Egyesült Amerikai Államok | 5 |
| Kanada | 1 |
| Európai régió | Franciaország | 3 |
| **Összes igazolt eset** |  | **2798** |

\* ide értendő Hongkong 8, Makaó 5, Taipei 4 esete

1. táblázat: Azon országok, területek, ahonnan 2019-NCoV okozta igazolt megbetegedéseket jelentettek (WHO 2019.01.27)

1. A helyzetjelentést a WHO az aznap 10:00 óráig beérkezett adatok alapján állította össze [↑](#footnote-ref-1)
2. A súlyos állapotú megbetegedés az alapján állítható fel, ha tapasztalható légszomj, 30 feletti légzésszám, a vér oxigéntartalmának csökkent mértéke és mellkas röntgenen látható több lebenyt érintő beszűrődés vagy a beszűrődés 24-48 óra leforgása alatti több mint 50%-os romlása észlelhető.   [↑](#footnote-ref-2)